cyanic-selkie/wikianc huggingface dataset:
Wavel Ramkalawan
Liv og virke
Gjennom arbeidet som prest ble han politisk aktiv i opposisjon til det sittende ettpartiregimet. I 1991 ble han en av medstifterne av opposisjonspartiet Parti Seselwa, som han også ble partileder for, og som i 1993 ble en del av United Opposition (UO). Ramkalawan stilte til valg som president i 1998 (19,53 % av stemmene), 2001 (44, 95 %), 2006 (45,71 %) og 2011 (41,43 %), men tapte ved hver anledning til France-Albert René og etterfølgeren James Michel. Ved valget i 2015 stilte han igjen mot sittende president Michel, i et valg Ramkalawan på nytt tapte, men bare med 193 stemmer. Ramkalawan mente valget var preget av uregelmessigheter. Ved presidentvalget i oktober 2020 lyktes Ramkalawan i å vinne et flertall av stemmene. Han vant presidentvalget med 54,9 %, mot 43,5 % for sittende president Danny Faure. Ramkalawans parti, Linyon Demokratik Seselwa, vant også valget til Nasjonalforsamlingen. Den 26. oktober 2020 ble han tatt i ed som president.
Jasper County (Missouri)
Jasper County er et fylke i den amerikanske delstaten Missouri.
Trond Strande
Trond Strande (født 24. november 1970) er en norsk tidligere forsvarsspiller i fotball for Molde Fotballklubb der han fikk fire sølv i Eliteserien og to cupgull.
Han vokste opp i Malmefjorden i Fræna kommune, og har tidligere spilt for Malmefjorden og Fræna. Han hospiterte for Molde FK i 1990 og debuterte i april 1991 mot FK Lyn. Trond Strande vant Norgesmesterskapet i 1994, og han spilte også for Molde i Mesterligaen i 1998/1999-sesongen. Den 18. oktober 2003 skrudde han et direkte frispark i høyre kryss fra langt hold, da han utlignet mot Aalesunds FK tre minutter på overtid. Strande var på toalettet da laget vant Norgesmesterskapet i 2005. Etter at Roy Helge Olsen idømte Strande et rødt kort etter fire minutter mot Moss, viste videobildene at dette var feil, så han slapp karantene. Kamp nummer 500 spilte han 29. april 2007 mot Hønefoss ballklubb, og han la opp etter denne sesongen i nest øverste divisjon med 520 spilte kamper, mest som høyreback.
Alantstengelvikler
Alantstengelvikler (Epiblema inulivora) er en sommerfugl i gruppen av viklere (Tortricidae). Arten var inntil nylig kjent som Epiblema obscurana men dette navnet er ugyldig fordi navnet obscurana tidligere har blitt brukt på en annen art i den slekten der Epiblema obscurana ble plassert opprinnelig (homonymi).
Utseende
En middelsstor (vingespenn 14-16 millimeter), mørkbrun vikler. Kroppsbygningen er ganske kraftig. Forvingen er svært mørkt brunspraglete med en hvit flekk ved bakkanten.
Takuro Fujii
Takuro Fujii (født 21. april 1985) er en japansk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok sølv på 100 meter medley stafett.
Alantstengelvikler
Levevis
Larvene utvikler seg i stengelen på krattalant (Inula salicina). Arten forekommer på enger på kalkgrunn der næringsplanten vokser.
Utbredelse
Arten er utbredt i Mellom- og Nord-Europa. I Norge er den sjelden, bare kjent fra en håndfull lokaliteter i Oslo-området og ytre Telemark. Den blir vurdert som Sterkt truet (EN) på Norsk rødliste for arter fra 2021.
Marte Elverum
Marte Elverum (født 29. oktober 1990) er en norsk styrkeløfter som representerer KK-67. Hun konkurrerer i klasse –72 kg og har flere junior-VM-gull bak seg. I 2013 satte hun verdensrekord i markløft under det første klassiske VM i IPFs (International Powerlifting Federation) historie med 195,5 kg uten drakt.
Aizpute
Aizpute (tysk: Hasenpot, Hasenpoth ) er en by i det historiske nordkurlandske landskapet Bandow (Bandava) i Latvia. Den er administrasjonssenter for kommunen med samme navn. Bykommunen hadde 59,511 innbyggere i 2011.
Aizpute har en rik historie. Byen er første gang nevnt i det 13. århundre. Som en hansaby var den også sete for Den tyske orden og for Kurlands erkebiskop. Ved sitt medlemskap Hansaforbundet ble byen del i stor rikdom, og slik som den nærliggende byen Liepaja var den et viktig handelssenter på den baltiske kysten.
Den tyske forfatter og dramatiker Eduard von Keyserling ble født sør for Aizpute.
Steder av interesse i Aizpute er restene av den gamle tyske slottet, den eldste bevarte kirken i Kurland (Johanneskirken) og tilstøtende vannmølle. Øst for Aizpute ligger det neoklassisk palasset Kazdanga.
LIV Golf
LIV Golf, eller LIV Golf Invitational Series, er en serie (tour) med golfturneringer etablert juni 2022 og finansiert av Saudi-Arabias statlige investeringsfond. Den er organisert som en serie av åtte turneringer med 48 spillere. Navnet LIV refererer til romertallet og peker på poeng­summen 54 som oppnås med birdie på hvert hull på en par-72-bane samt antallet hull som spilles i LIV-turneringer.
LIV Golf har fått kritikk fra menneskerettighets­organisasjoner og idretts­organisasjoner for å drive med såkalt «sportsvasking». Den er ofte blitt sammenlignet med fotballens The Super League.
Spillere
Følgende spillere deltar i LIV Golf:
Chunyaxché
Chunyaxché er den største innsjøen i Sian Ka'an biosfærereservat i Quintana Roo i Mexico. Den befinner seg nordvest i reservatet og tilhører Felipe Carrillo Puerto kommune. Like nordvest for innsjøen ligger ruinene av mayabyen Muyil.
Maskepansermalle
Maskepansermalle er en art i gruppen Corydoras. Det er en tropisk ferskvannsfisk som blir opptil 4 cm lang. Vannet i fiskens naturlige habitat har en pH på 6,0 – 8,0, en hardhet på 2 – 25 dGH, og et temperaturområde mellom 22 og 26 °C.
Den lever av makk, krepsdyr, insekter og plantemateriale. Den legger eggene i tett vegetasjon og vokter dem ikke.
Maskepansermalle er en populær akvariefisk.
Alcântaras
Alcântaras er en kommune i delstaten Ceará i nordøstregionen av Brasil.
Jacques Gernet
Jacques Gernet (valgt kinesisk navn: 謝和耐; pinyin: Xiè Hénài; født 22. desember 1921 i Alger i Algerie, død 3. mars 2018 i Vannes i Frankrike) var en fransk sinolog.
Bakgrunn
Han fikk graden licence de lettres classiques (i gammelfilologi) i Alger i 1942. Han måtte avbryte studiene under annen verdenskrig og var soldat fra 1942 til 1945.
Sinolog
I 1947 ervervet han diplom i kinesisk fra École nationale des langues orientales vivantes og i 1948 fra École pratique des hautes études (EPHE).
Gernet ble så medlem av École française d'Extrême-Orient før han ble forsker ved Centre national de la recherche scientifique og stipendiat for den japanske avisen Yomiuri Shimbun.
Fra 1955 til 1976 arbeidet han som forskningsleder (directeur d'études) ved EPHE, VI. seksjon, hvortil hører École des Hautes Études en Sciences Sociales. I 1956 tokk han doktorgraden. Han samtidig med dette fra 1957 ved Faculté des lettres i Sorbonne, så som maître de conférences og fra 1959 som professor. I 1968 grunnla han Unité d'enseignement et de recherche des Langues et civilisations de l'Asie orientale (Universitetet Paris-VII), som han lededt frem til 1973.
Han ble også innvalgt i Collège de France. Fra 1975 til 1992 innehadde han lærestolen for Kinas sosial- og åndshistorie.
Den 8. juni 1979 ble han valgt inn som medlem av Académie des Inscriptions et Belles-Lettres.
Gernet var medlem av Æreslegionen og kommandør av Ordre des Palmes académiques.
Under Algeriekrigen var Gernet i 1960 en av undertegnerne av De 121s manifest, som oppfordret franske soldater til å nekte å tjenestegjøre.
Johnson County (Missouri)
Johnson County er et fylke i den amerikanske delstaten Missouri.
Föreningsbanken i Finland
Föreningsbankens hovedkontor lå i Helsingfors i Alexandersgatan. Hovedkontorbygningen, som ble tegnet av den finske arkitekten Gustaf Nyström, stod ferdig i 1898.
Raymond Poincaré
Liv og virke
Poincaré studerte jus ved universitetet i Paris. Han var fetter til matematikeren Henri Poincaré.
Poincaré ble i 1909 medlem av det franske akademi.
Sommeren 1914 reiste Poincaré sammen med statsminister René Viviani med båt til det russiske hoff i St. Petersburg, der styrken i det fransk-russiske forbundet ble ytterligere poengtert. På hjemreisen besøkte Poincaré 25. juli Sverige.
Eric Shanteau
Eric Shanteau (født 1. oktober 1983) er en amerikansk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok gull på 4 x 100 meter medley stafett.
Raymond Poincaré
Liv og virke
Under første verdenskrig ble han som president i stor grad spilt ut over sidelinjen av statsminister Georges Clemenceau, både under krigen og under oppgjøret etter krigen. Poincaré mente at den allierte hæren i større grad burde gå inn på den tyske siden av Rhinen.
Den økonomiske krisen i Frankrike ble forverret, og Poincaré ble i 1926 på nytt bedt om å danne regjering. I ministeriet som satt til 1929 var han foruten statsminister frem til 1928 også finansminister. Poincarés regjering sanerte statens økonomi og stabiliserte francen.
Han pensjonerte seg fra politikken i 1929 og døde fem år senere i Paris, den 15. oktober 1934.
Government Property Agency
Government Property Agency er en britisk etat etablert 1. april 2018, underlagt Cabinet Office. Etaten skal overta eierskapet til, og forvaltningen av, store deler av statens sivile eiendomsportefølje. Porteføljen vil bestå av rundt 1,000 eiendommer, inkludert tolv strategiske «nav», i hele Storbritannia.
Eduard von Keyserling
Biografi
Keyserling ble født ved Schloss Tels-Paddern nær Aizpute, Kurland, en del av Det russiske keiserdømmet, nå en del av Latvia. Han tilhørte en gammel baltisk-tysk adelsfamilie og var fetter av filosofen Hermann Keyserling.
Keyserlings tidlige romaner ''Fräulein Rosa Herz. Eine Kleinstadtliebe (1887) og Die dritte Stiege'' (1892) var påvirket av naturalisme. Hans essays på generelle og kulturelle spørsmål, i likhet med hans teaterstykker, er stort sett glemte, mens hans fortellinger, noveller og romaner, skrevet etter 1902, plasserer Keyserling i fronten av den tyske litterære impressionisme.
Keyserling anses gjerne som en subtil og elegant stilist. Hans kanskje mest emblematiske verk er Fürstinnen, som bare overfladisk betraktet er relatert til den typiske tyske Schlossroman. Keyserling plasseres gjerne med ståsted mellom Ivan Turgenev og Franz Kafka, og det pessimistiske slektskap mellom Keyserling og Anton Chekhov har blitt påpekt.
Elin Johansson
Elin Maria Katarina Johansson (født 5. august 1990 i Skellefteå, Sverige) er en svensk taekwondoutøver som konkurrerer i klasse -67 kilo. Hun representerte Sverige under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen, men hun ble slått ut av australieren Carmen Marton i kvartfinalen.
Kompleks analyse
Komplekse funksjoner
En kompleks funksjon er en funksjon definert over de komplekse tallene. Formelt kan den defineres ved hjelp av reelle funksjoner, på samme måte som komplekse tall kan defineres ved hjelp av reelle tall: En kompleks funksjon f(z) kan skrives som der u(x, y) og v(x, y) er funksjoner fra \R^2 til \R.
Analytiske funksjoner
En kompleks funksjon sies å være holomorf, analytisk eller kompleks deriverbar i en mengde dersom den deriverte eksisterer for alle punkter, det vil si dersom konvergerer mot en verdi, uavhengig av hvilken retning h konvergerer mot 0 fra. En funksjon er holomorf i et mengde hvis og bare hvis Cauchy–Riemanns ligninger er oppfylt for alle punkt i denne mengden. Hvis en funksjon er holomorf i hele det komplekse planet kalles den en hel funksjon.
Europavei 10s historie i Norge
Dette er en oversikt over historien til europavei 10 i Norge, mellom Bjørnfjell i Ofoten og Å i Lofoten. Oversikten er ikke helt komplett, men er ment å gi et bilde av utviklingen av veien. Se hovedartikkelen om europavei 10 for oversikten over kommuner og knutepunkter.
Generelt
Veien som i dag heter europavei 10 i Norge het fram til 1992 riksvei 19 mellom Bjerkvik og Å. Veien Rombaksfjorden-svenskegrensen het riksvei 70 fra den ble åpnet i 1984. Før 1965 het veien mellom Bjerkvik og Melbu i Vesterålen riksvei 795, og veien Svolvær–Å riksvei 810. I Sverige het veien riksväg 98.
En plan for Lofotveien Fiskebøl–Å med ferge fra Melbu til Fiskebøl ble godkjent av Stortinget i 1949. Men alt i slutten av 1930-årene definerte Nordland fylkes veikomité Lofotveien som strekningen Lødingen–Å. I 1963 var veiforbindelsen ferdig, med fergeforbindelser over fjorder og sund. Kong Olav V åpnet Lofotveien Svolvær–Å offisielt 1. august 1963. Ei minneplate med navnetrekket hans står i fjellet ved Akkarvik på Moskenesøya.
Senere ble det bygd bruer og tunneler for å erstatte fergeforbindelser og dårlige veipartier. Blant annet ble Tjeldsundbrua åpnet i 1967, Vesterålsbruene ble åpnet på 1970-tallet, og Nappstraumtunnelen erstattet den siste fergestrekninga på veien i Lofoten i 1990. Veiforbindelsen over Bjørnfjell til Sverige åpnet i 1984.
6. september 2007 fikk veien mellom Melbu og Å status som nasjonal turistvei. Turistveistatusen gjelder også sideveiene til Henningsvær, Eggum, Unstad, Vikten og Nusfjord.
En milepæl ble nådd da Lofotens fastlandsforbindelse (Lofast) mellom Gullesfjordbotn og Fiskebøl ble åpnet 1. desember 2007. Den nye veien ble åpnet av dronning Sonja. Dermed kunne man endelig kjøre fergefritt mellom Lofoten og resten av verden.
Bjørnfjell–Gullesfjordbotn
Fra Øyjord nord for Narvik og opp på Bjørnfjell satte tyskerne igang veiarbeid under andre verdenskrig, i 1941. Tanken var sannsynligvis å sikre malmtransport på vei dersom Ofotbanen skulle bli ødelagt av sabotasje. Da krigen var slutt, var bare rundt 9 km vei planert, men svært mange serbiske krigsfanger hadde mistet livet under slavearbeidet på veien. Etter krigen ble veibyggingen oppgitt. Først i 1980 startet veibyggingen opp igjen. Mellomriksveien over Bjørnfjell ble endelig åpnet i september 1984, etter at veien hadde vært ferdig til riksgrensen på svensk side i 1982.
Veien mellom Øyjord og Bjerkvik ble bygd mellom 1907 og 1912. Mellom Bjerkvik og Herjangen var det bygd vei før 1910. Denne veien ble forlenget over Herjangsfjellet til Lenvik i Evenes mellom 1927 og 1940. Fra 1930 hadde det gått ferge mellom Narvik og Liland i Evenes. Ferga ble lagt ned 1. juli 1938, da veien over Herjangsfjellet ble kjørbar.
En eldre vei mellom Lenvik og Liland ble utbedret i midten av 1930-årene. Den første faste skyssforbindelsen over Steinslandsstraumen i Tjeldsundet begynte i 1911, mellom Steinsland på fastlandet og Lilleng og Leikvik på Hinnøya. I 1930 begynte fergeforbindelsen mellom Steinsland i Skånland og Lilleng i nåværende Harstad (da Sandtorg) kommune. Ferga ble lagt ned da Tjeldsundbrua ble åpnet 22. oktober 1967. (Se også avsnitt Vern og artikkelen om Tjeldsundbrua.) Mellom Bogen i Evenes og Tjeldsundbrua ble det bygd ny, bedre vei i 1980-årene. Denne veien ble åpnet i 1990. Mellom Bjerkvik og Bogen ble ny vei endelig åpnet rundt 2000.
19. juni 1950 startet det opp prøvedrift av ei fergerute mellom Lilleng, Lødingen og Bognes (i Tysfjord). Denne ruta var imidlertid bare i drift sommerstid. Veien mellom Kongsvik i Tjeldsund og Lødingen ble først tatt i bruk 23. oktober 1958, og offisielt åpnet 31. juli 1959. Veien mellom Lødingen og Langvassbukt i Kvæfjord ble tatt i bruk 13. juli 1963 og offisielt åpnet 1. juli 1964, og ga Vesterålen veiforbindelse sørover. (Se også riksvei 85.)
Vesterålen
Som i mange andre distrikter ble flere bygdeveier i Vesterålen påbegynt på 1800-tallet. Mellom Sigerfjord og Strand i Sortland ble det blant annet bygd bruer over Kjerringneselva og Osvollelva i 1889. På Langøya og Hadseløya var det bygd veier enda tidligere. Mellom Sortland og Holmsnes i Hadsel ble det bygd vei i 1860-årene. På sør- og vestsiden av Hadseløya ble den aller første veien bygd før 1826, men naturlig nok forbedret noe i senere tiår. Mellom Stokmarknes og Hadsel prestegård sto veien ferdig i 1870.
Over Sortlandssundet mellom Strand og Sortland ble det satt igang persontrafikk med motorbåt i 1907. Midt på 1930-tallet ble det foreslått å opprette bilfergeforbindelse over Sortlandssundet, men bilfergetrafikken kom først igang i 1947, og først året etter var fergekaia på Sortland klar. 30. november 1948 ble det også startet bilfergeforbindelse mellom Sandnes i Hadsel og Stokmarknes. Veien mellom Svolvær og Fiskebøl sto ferdig høsten 1966, men fergeforbindelsen mellom Fiskebøl og Melbu måtte utsettes til 17. januar 1967 på grunn av at en fraktebåt kolliderte med den nye fergekaia på Melbu og ødela den før den kunne tas i bruk.
Åpningen av Vesterålsbruene på 1970-tallet revolusjonerte kommunikasjonsmønsteret i Vesterålen, slik bruåpninger etter hvert også gjorde i Lofoten. Børøybrua mellom Stokmarknes og Børøya var den første av de lengre bruene i Vesterålen. Den var et kommunalt prosjekt, og ble åpnet 1. juli 1967. Sortlandsbrua ble åpnet 4. juli 1975, og avløste ferga over Sortlandssundet. Hadselbrua mellom Langøya og Børøya ble åpnet 1. juli 1978, som den siste av de egentlige Vesterålsbruene. Sammen med Børøybrua avløste den ferga mellom Sandnes og Stokmarknes.
I 1980- og 1990-årene ble veiene i Vesterålen utbedret og forsterket. I begynnelsen av 1980-årene ble veien lagt utenom Holand sør for Sortland. I 1995 ble det endelig åpnet ny vei utenom Sigerfjord. Alt rundt 1970 hadde det blitt foreslått å bygge ny vei utenom Sigerfjord tettsted, men det ble langvarig strid om trasévalget. Til slutt ble veien bygd gjennom Kjerringnesdalen, med tunnel til Langvassdalen.
Det siste store stridstemaet dreide seg om hvor Lofotens fastlandsforbindelse skulle gå. Mange i Vesterålen mente at veien burde bygges etter den daværende traséen, med tunnel under Hadselfjorden mellom Hadseløya og Fiskebøl. Et annet alternativ var å bruke dagens fylkesvei 822 mellom Sigerfjord og Kaljord, og bygge ny vei med bruer videre til Raftsundet og derfra videre til Fiskebøl. Etter lang tids diskusjon ble det imidlertid bestemt at veien skulle bygges fra Gullesfjordbotn i Kvæfjord, opp Sørdalen med tunnel til Øksfjorden i Lødingen, og derfra via Raftsundet til Fiskebøl. (Se også Lofast.)
Gullesfjordbotn–Å
Byggingen av Lofotens fastlandsforbindelse ble vedtatt i Stortinget 9. juni 1989. Byggingen startet fra Fiskebøl høsten 1993, og veien var bygd ferdig mellom Fiskebøl og Raftsundet i november 1998. Etter det ble det midlertidig stopp i arbeidet fram til sommeren 2003, da arbeidet med den østlige delen av veiforbindelsen begynte. Arbeidet med nyveien eliminerte en plagsom S-sving i Gullesfjordbotn sommeren 2007, før Lofotens fastlandsforbindelse endelig ble åpnet 1. desember 2007.
Den nye veien har flere tunneler og bruer. Den lengste tunnelen er Sørdalstunnelen på cirka 6,3 km. Over Øksfjorden går to bruer på rundt 300 og 200 meter. Raftsundet krysses på Raftsundbrua (711 meter, den siste av bruene i Vesterålen), mens Sløverfjordtunnelen på rundt 3,3 km går under Sløverfjorden til Fiskebøl.
Veien mellom Fiskebøl og Sildpollnes i Vågan sto ferdig høsten 1966 og ble offisielt åpnet i januar 1967, samtidig med fergeforbindelsen over Hadselfjorden. En kort veibit over Higravseidet på grensa mellom Hadsel og Vågan var imidlertid bygd så tidlig som i 1863–64. Veien mellom Sildpollnes og Svolvær ble åpnet i 1964. Fergeforbindelsen mellom Skutvik og Svolvær hadde oppstart i 1963, og var til 2007 en hovedforbindelse fra fastlandet til Lofoten.
Mellom Osan og Kabelvåg ble det bygd vei i 1868–69. Først i perioden 1914–20 ble det bygd vei mellom Svolvær og Osan, og rundt 1922–23 ble veien mellom Svolvær og Kabelvåg forbedret til akseptabel standard. Denne veien ble avløst av ny vei og Osanbrua i 1975.
Veien mellom Kabelvåg og Lyngvær vest på Austvågøya ble påbegynt i 1932. Veiarbeidet tok for alvor til i 1949, og veien ble åpnet i 1954. Denne veien gikk over Rørvikskaret, og var plaget med snøras om vinteren. Da det skulle bygges ny vei, var ett forslag å bygge veiforbindelsen mellom Sandslett og Brenna nord på øya. En valgte imidlertid å bygge veien gjennom Rørvikskaret, med tunnel under skaret. Byggingen av den rundt 700 meter lange tunnelen tok nesten fem år, fordi fjellet var ekstremt dårlig. Fjellet raste ut og åpnet et hull fra toppen av skaret og ned til tunnelen, og det måtte støpes et tykt tak i raspartiet inne i tunnelen. Rørvikskartunnelen ble åpnet i 1974.
På Vestvågøya ble veien mellom Smorten og Grundstad ferdig i 1963. Lenger vest på øya var det bygd vei mellom Leknes og Borgefjorden alt før 1880. Høsten 1956 ble det opprettet fergeforbindelse over Nappstraumen mellom Lilleeidet vest for Leknes og Napp på Flakstadøya. Ferga ble avløst av Nappstraumtunnelen, som åpnet 11. juli 1990. I forbindelse med åpningen av tunnelen ble veien lagt utenom Leknes sentrum.
På Flakstadøya ble veien mellom Vareid og Bø påbegynt i 1929 og satt under trafikk i 1952.
Knox County (Missouri)
Knox County er et fylke i den amerikanske delstaten Missouri.
Europavei 10s historie i Norge
Gullesfjordbotn–Å
Kåkern bru og Djupfjordbrua ble erstattet av nye bruer i henholdsvis 2002 og 2003. Tidlig på 2000-tallet åpnet også to tunneler mellom Reine og Sørvågen, og avløste rasfarlige veipartier. 14. mars 2008 ble Fjøsdalen tunnel mellom Mølnarodden og Akkarvik åpnet, til avløsning for nok et rasfarlig veiparti.
Framtidige veiprosjekt
Statens vegvesen bestemte sommeren 2007 at det skal bygges flere rasteplasser og «fotolommer» på Lofast enn det som opprinnelig var bestemt. Dette arbeidet ble utført sommeren 2008, etter at veien er åpnet.
Fjellovergangen ved Kåringen i Lødingen er et problem, selv om høyden ikke er så stor (ca. 170 moh). Særlig bakken opp fra krysset ved Tjeldsundet er bratt og tungvindt for trailere, delvis fordi krysset nede ved Tjeldsundet gjør at trailerne ikke kan «ta fart» før bakken. Hver vinter blir dårlig skodde trailere stående fast og sperrer veien for all trafikk. Det diskuteres ulike løsninger på problemet, både ny vei på Tjeldsund-sida, tunnel gjennom fjellpartiet og tunnel helt fra Fiskefjorden til dalen ovenfor Kanstadbotn. Men foreløpig er disse alternativene bare på idestadiet.
Det har også vært lagt fram ideer om bru over Fiskefjorden og ny kryssing av Tjeldsundet, med bru fra Sandtorg på Hinnøya til Fjelldal i Tjeldsund, eller mot Tjeldøya med ny vei videre mot Evenes. Men det er usikkert når en slik forbindelse eventuelt vil bli bygd.
Politikere og næringslivet i Vesterålen har på sin side tatt til orde for en storstilt modernisering av tidligere E10 langs Gullesfjorden, men også dette er så langt et usikkert framtidsprosjekt.
1. februar 2008 meldte Harstad Tidendes papirutgave at den øverste bakken i Sørdalen opp mot Sørdalstunnelen allerede var blitt et problemområde for utenlandske trailere. Byggeleder for Lofast Jon Roger Sørvang sa til avisa at det med tiden kan bli nødvendig å bygge forbikjøringsfelt på veien.
I likhet med mange andre veier i Norge har det vært dårlig standard på veidekket på deler av europavei 10. NRK Nordland meldte 10. mars 2008 at Statens vegvesen vurderte å høvle en strekning i Tjeldsund og Lødingen kommuner ned til grusvei hvis vegvesenet ikke fikk penger til å forsterke og nyasfaltere strekningen.
Vern
Fergekaiene på Steinsland i Skånland og Lilleng i Harstad er foreslått vernet i Nasjonal verneplan for veger, bruer og vegrelaterte kulturminner. Disse fergekaiene ble bygd i 1937–38 og ombygd i 1950-årene.
Graphops
Graphops er en slekt av biller som tilhører familiegruppen bladbiller (Chrysomelidae).
Utseende
Små (ca. 4 millimeter), korte og brede, blanke, mørke bladbiller. Antennene er omtrent halvparten så lange som kroppen. Pronotum er mye smalere enn dekkvingene.
Levevis
Både larvene og de voksne (imago) er planteetere.
Utbredelse
Slekten er vidt utbredt i Amerika.
Fylkesvei 6606
Før Trøndelag fylke ble opprettet 1. januar 2018 hadde veien betegnelsen Fylkesvei 735 (Sør-Trøndelag).
Linus Johansson
Linus Johansson (født 30. november 1992) er en svensk profesjonell ishockeyspiller som per 2020 spiller for HK Sotsji i KHL. Johansson spilte for dette i Färjestad BK i Svenska hockeyligan (SHL).
Marborg
MARBORG er en brukerorganisasjon på rusfeltet som tilbyr aktivisering, arbeidstrening, sosiale tiltak og rusfrie boliger til mennesker med alle typer rusproblemer
Per januar 2021 har organisasjonen brukerrettede tilbud i Tromsø, Narvik, Bodø, Nordreisa og Harstad. Organisasjonen jobber i tillegg mye med brukermedvirkning overfor statlige instanser, kommuner og helseforetak. Organisasjonens brukerrettede arbeid er per 2021 hovedsakelig begrenset til Nord-Norge og Helse Nord-regionen, men MARBORG jobber også på regionalt og nasjonalt plan.
MARBORG skal fungere som et talerør for aktive og tidligere rusmiddelavhengige og ønsker å synliggjøre tidligere rusmisbrukere som en ressurs. Organisasjonen er blant annet med på å skape nye rehabiliteringstilbud. I tillegg utvikler og skaper de også slike tilbud selv.
Organisasjonen er også en del av flere nettverk som nettverk av bruker og pårørende organisasjoner der Fagrådet er sekretariat, Nord Norsk nettverk for samarbeidsbasert forskning, og mange andre.
Fra 2004 har Vidar Hårvik vært daglig leder for organisasjonen.
John Andreas Husøy
Han spilte for Moss Fotballklubb, Sarpsborg 08 Fotballforening, Molde FK, Harøy IL, Brattvåg IL og Åsane Fotball. Han har også spilt U-landslagskamper. Husøy avgjorde blant annet cupfinalen mot Lillestrøm i 2005 ved å score Moldes fjerde mål.
Europavei 7
E7 eller Europavei 7 er en europavei som går mellom Pau i Frankrike og Zaragoza i Spania. Veiens lengde er 259 km.
Trasé fastlagt av UNECE: Pau – Jaça – Huesca – Zaragoza.
Entente cordiale
Entente cordiale (fransk for «hjertelig overenskomst») er en samling avtaler inngått 8. april 1904 mellom Storbritannia og Frankrike, opprinnelig kun for å regulere forholdene mellom landenes interesser i Afrika.
Felix Schwarz
Felix Schwarz (født 1. januar 1998) er en italiensk aker, som har gull i ungdomsklassen ved Europamesterskapet i aking 2016 og fra Vinter-OL for ungdom 2016 på Lillehammer, der han vant dobbel.
Entente cordiale
Utover de umiddelbare kolonisakene omhandlet i avtalen, markerte undertegningen av Entente cordiale slutten på århundrer med tilbakevendende konflikt mellom de to nasjonene, og starten på den fredelige sameksistens som har fortsatt frem til i dag.
Nightwatch (film fra 1997)
Nightwatch er en amerikansk skrekkfilm fra 1997 regissert av Ole Bornedal. Filmen er en nyinnspilling av den danske filmen Nattevakten fra 1994.
6. etappe av Vuelta a España 2020
6. etappe av Vuelta a España 2020 gikk fra Biescas til Formigal 25. oktober 2020.
Nightwatch (film fra 1997)
Handling
Martin Bells studerer rettsvitenskap, og blir ansatt som nattevakt ved et likhus på sykehuset. Men en rekke grufulle mord på prostituerte blir begått av en nekrofili seriemorder, og Martil Bell blir veldig raskt pekt ut som en hovedmistenkt under etterforskningen til inspektør Thomas Cray.
6. etappe av Vuelta a España 2020
Opprinnelig skulle etappen gå inn i Frankrike og over Col d'Aubisque og Col du Tourmalet, men ble lagt om på grunn av koronarestriksjoner i Frankrike. Ion Izagirre vant etappen og Richard Carapaz overtok sammenlagtledelsen.
Nightwatch (film fra 1997)
Handling
Samtidig oppdager Martin en rekke spor som kan peke mot den virkelige gjerningspersonen.
Entente cordiale
Da Russland sluttet seg til samarbeidet i 1907, snakket man om Trippelententen. Dermed var også grunnlaget lagt for det diplomatiske og militære samarbeidet mellom de tre landene i forløpet til den første verdenskrig.
Felix Schwarz
Idrettskarriere
I verdenscupen i aking for ungdom 2014/15 kom han på 7.-plass sammenlagt, og han vant ett av rennene, i Oberhof.
Tyler McGill
Tyler McGill (født 18. august 1987) er en amerikansk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok gull på 4 x 100 meter medley stafett.
Felix Schwarz
Idrettskarriere
I verdenscupen i aking for ungdom 2015/16 vant han rennet på Lillehammer, og han har to andreplasser og en tredjeplass. Han vant verdenscupen i dobbel, sammen med Lukas Gufler. Han kom på 2.-plass i ungdomsklassen i Europamesterskapet i aking 2016 i Altenberg.
Schwarz deltok ved Vinter-OL for ungdom 2016 på Lillehammer, der han fikk to medaljer. I dobbel for gutter vant han gull sammen med Lukas Gufler, og på stafett mix fikk Italia bronsemedalje, der han og Gufler kjørte sammen med Marion Oberhofer og Fabian Malleier.
Paige McPherson
Paige McPherson (født 1. oktober 1990) er en amerikansk taekwondoutøver som konkurrerer i klasse -67 kilo. Hun vil representere USA under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen.
Under Sommer-OL 2020 i Tokyo tapte hun bronsefinalen.
Altaneira
Altaneira er en kommune i delstaten Ceará i nordøstregionen av Brasil.
Bingen (Norge)
Bingen er et dalføre i Øvre Eiker og Modum kommune i Viken. Modum ligger på østsiden av Bingselva. Øverst i Bingen kommer kommunene Sigdal og Flesberg også inn. Vakkert kulturlandskap med utsikt mot Holtefjell. Bingsing er betegnelse på en person som kommer fra eller er bosatt i Bingen.
Det går vei gjennom Bingen på begge sider av elva, fylkesvei 2738 og 2740. Disse veiene forbindes på tre steder. Ved Steinsrudbrua, Thorudbrua og Ødegårdbrua. Øverst i Bingen kan man ta av veien til vestsiden av elva og kjøre over til Lampeland i Flesberg på Nyseterveien. Kjører en på østsiden av elva fortsetter man inn på Letmoliveien å kommer over til Lyngdal i Flesberg. Like etter man har tatt inn på Letmoliveien ved Nævra, kan man ta til høyre inn på Seterveien og komme over til Greenskogen i Sigdal.
Fra Bingen er det to innfartsveier til Holtefjell. På Vestbymoen tar Bråkedalsveien (Bompenger) av og går opp i toppen av Bråkedalen. Litt inne på Nyseterveien tar Vestbyseterveien (bomvei) av og går ca. fem kilometer innover. Veien ender på en parkeringsplass like ved Vestbysetra. Blåmerket tursti over til Hoensvannet.
Elva i Bingen, Bingselva, renner ut i Drammenselva ved Skotselv. I Bingen finnes fotballbane (Moløkka stadion), lysløype (ved Moløkka), Bingen kapell, skytterbane (Vestbymoen) og forsamlingslokalet Bergheim. Frem til 1990-tallet var det også landhandel ved Steinsrudbrua.
Bygdeborgen “Slottet” på Slottåsen ved gården Borge i Bingen er en av de mange bygdeborgene på Eiker og regnes blant bygdas viktigste kulturminner. Mange spørsmål er fortsatt ubesvart når det gjelder bygdeborgene på Eiker. Hvor gamle er de? Hvem bygde dem? Hva slags funksjon hadde de?
Ved Bergheim står monumentet over Store Per. Steinen som står her skal Store Per Hovenga (1791-1876) ha løftet opp fra elva og båret til veien høyere opp i skråningen ved Håvenga, teksten sier 508 kg, men den er veid til 915 kg.
Sagnet om Bingens-herrene sier at de ikke ringte med kirkeklokkene i Haug kirke (Hokksund) før bingsingene var kommet på toppen av møllerbakkene. De kom med hester som hadde sølvsko og staselige sleder/vogner når de skulle i kirken. Sagnet sier at det skulle være sølvgruver på Holtefjell. Kalven av sølvet skulle ligge i Kongsberg og kua på Holtefjell ble det sagt, noe som henviser til at sølvgruvene på Kongsberg var små i forhold til på Holtefjell. Sagnet er skrevet ned på 1700-tallet av Carl Deichman og er seinere gjengitt i en rekke lokalhistoriske bøker og artikler fra Eiker.
Stanislaus Lokuang
Stanislaus Lokuang (født 1. januar 1911 i Hengyang i provinsen Hunan i Kina, død 28. februar 2004) var kinesisk katolsk erkebiskop av Taipei fra 1966 til 1978. Før det hadde han i fem år vært biskop av Tainan.
Han ble utnevnt til biskop av pave Johannes XXIII den 21. mars 1961, ig ble bispeviet av paven selv den 21. mai 1961; medkonsekranter var titulærbiskop Fulton John Sheen og titulærbiskop Edoardo Mason, F.S.C.J.
Han var en fremragende kjenner av kinesisk kirkehistorie, og utgav blant annet en detaljert historie om de ordener og kongregasjoner som hadde virket i Kina.
Episkopalgenealogi
Hans episkopalgenealogi er:
Giba (Italia)
Giba (sardisk: Gìba) er en italiensk kommune i provinsen Sud Sardegna i regionen Sardinia. Den har 2 057 innbyggere og ligger rundt 59 meter over havet.
ATM Alamgir
ATM Alamgir (bengali: এ টি এম আলমগীর; født 1950 i landsbyen Jhalam landsby i Laksam i distriktet Comilla i Øst-Pakistan, død 3. august 2020 i Dhaka i Bangladesh) var en politiker fra Jatiya Party (Ershad).
Han var medlem av Jatiya Sangsad som representant for valgkretsen Comilla-10, da for Bangladesh Nationalist Party.
Hans periuode i nasjonalforsamlingen for Comilla-10 var fra 1991. Han skriftet parti til Jatiya Party (Ershad) i april 2016.
Alamgir døde av covid-19 den 3. august 2020 i Greenlife Medical College Hospital i Dhaka.
Andrea St. Bernard
Andrea St. Bernard (født 2. oktober 1979) er en grenadisk taekwondoutøver som konkurrerer i klasse -67 kilo. Hun vil representere Grenada under Sommer-OL 2012, etter å ha kvalifisert seg til lekene ved å ha blitt nummer 3 i amerikakvalifiseringen.
Nedre Nea kraftverk
Nedre Nea kraftverk er et vannkraftverk i Neavassdraget i Selbu kommune i Trøndelag.
Kraftverket utnytter vannet i Heggsetdammen, som regulerer Nea mellom 258 og 252 moh. Fallhøyde er 98 meter.
Kraftverket startet produksjonen i 1989. Kraftverket har delvis samme vannvei (tilløpstunnel) som Hegsetfoss kraftverk.
Eier er Statkraft, tidligere Trondheim Energi Kraft.
Wilhelm Olsen
Wilhelm Olsen er navnet til flere personerː
Baltimore Ravens i NFL-sesongen 2021
Baltimore Ravens spilte i lagets 26. sesong i National Football League og 14. under hovedtrener John Harbaugh. Etter et tap mot Green Bay Packers i uke 15 var det ikke lenger for laget å forbedre på fjorårets sesongresultat på 11–5, og klarte heller ikke å kvalifisere seg til sluttspillet for første gang med Lamar Jackson som quarterback.
Ravens slo flere NFL-rekorder i løpet av sesongen. Den 23. august tok Baltimore Ravens og John Harbaugh rekorden for flest seiere på rad i sesongoppkjøringen med 20 etter en seier over Washington Football Team. Rekorden tilhørte tidligere Vince Lombardis Green Bay Packers. Den 26. september slo placekicker Justin Tucker NFL-rekorden for lengste field goal da han scoret fra 66 yards for å sikre en 19–17 seier over Detroit Lions. I uke 4, den 3. oktober, tangerte Ravens rekorden for flest kamper på rad med over 100 yards på løp med 43 (delt med divisjonsrivalene Pittsburgh Steelers) da de slo Denver Broncos 23–7.
Draft
Noter
Terminliste
Merk: Divisjonslag er i fet tekst.
Kunståret 1565
Kunståret 1565 er en oversikt over hendelser, fødte og avdøde kunstnerpersonligheter i 1565.
Timeglass (Album)
Timeglass er et samlealbum av Terje Formoe, for å markere Formoes 40 år lange artistkarriere. Albumet ble utgitt 2. november 2015.
Joel Johansson
Joel Johansson (født 29. juli 1990 i Ljungby) er en svensk profesjonell ishockeyspiller som spiller for Storhamar Dragons. Han har tidligere spilt for blant annet Örebro HK og de tyske klubbene EC Bad Nauheim og SC Riessersee.
Hans moderklubb er IF Troja-Ljungby. Før sesongen 2011/2012 dro han til Örebro HK. I november 2011, etter en kort periode i IFK Kumla IK, vendte Johansson tilbake til IF Troja-Ljungby. Sedan 2018 spelar han för Storhamar Dragons i norska Get-ligaen. Han er broren til Linus Johansson og Tom Johansson, som også er ishockeyspillere. Både Joel og Linus har diabetes.
Christian von Koenigsegg
Biografi
Familien stammer opprinnelig fra den schwabiske adelsslekten Königsegg. Christian von Koenigsegg vokste opp i Stockholm og gikk ett år på videregående skole i Danderyd før han flyttet til den private og eksklusive internatskolen Lundsbergs skola i Värmland. Etter videregående skole studerte han økonomi ved den skandinaviske skolen i Brussel.
Idéen til bilen fikk han av den norske filmen Flåklypa Grand Prix. Han grunnla selskapet Koenigsegg automotive AB i 1994, i en alder av 22 år. I 2002 ble hans bil Koenigsegg CC 8S satt i serieproduksjon i Ängelholm i Skåne.
Angela (TV-serie)
Angela (orig: My So-Called Life) er en amerikansk dramaserie for ungdom som gikk på ABC fra 1994 til 1995. Serien fulgte livet til 15 år gamle Angela Chase i hennes gleder og sorger med foreldrene, lillesøsteren, venner, gutter (forelskelse) og skolen. Den hadde 19 episoder.
I Norge gikk serien på TV 2.
Flisa
Flisa er et tettsted og administrasjonssenter i Åsnes kommune i Solør i Innlandet. Tettstedet har innbyggere per 1. januar. Flisa ble i 2012 innvilget landsbystatus. Landsbyen Flisa er Åsnes kommunes administrasjonsted og det største handelssenteret mellom Kongsvinger og Elverum. Kaffegata (Fv206) er hovedgata på Flisa. Åsnes kirke ligger en drøy kilometer fra Flisa sentrum. Rett sør for Flisa renner Flisaelva ut i Glomma.
Fram til 1910 var Flisa endestasjon på Solørbanen, som da ble forlenget frem til Elverum og dermed koblet sammen med Rørosbanen. Persontrafikken på Solørbanen ble nedlagt i august 1994.
Flisa bru er verdens lengste trebru konstruert for full trafikklast. Brua ble høytidlig åpnet sommeren 2003, den er 196 meter lang fordelt på tre spenn - det lengste 70 meter. Ved enden av brua, på østsiden ved Flisa stasjon står verdens største tannstikker og vitner om at Jordan i mange år har hatt fabrikk på Flisa.
Flisa ligger mellom 150 og 300 meter over havet.
Medaljeoversikt fra vektløftermesterskap
Det første offisielle NM i vektløfting ble arrangert i 1939, og har siden 1946 blitt arrangert årlig. Foruten de medaljene som er utdelt i forbindelse med norgesmesterskap, har flere norske løftere vunnet medaljer internasjonalt, i blant annet nordisk mesterskap, EM, VM og OL.
Norgesmesterskap
''Oppdatert etter NM 2020. Medaljer i lag og 5-kamp er ikke medregnet.''
Nordiske mesterskap
''Oppdatert med gullmedaljevinnere per 15. oktober 2016.''
Alto Santo
Alto Santo er en kommune i delstaten Ceará i nordøstregionen av Brasil.
Sousan Hajipour
Sousan Hajipour (født 28. september 1990) er en iransk taekwondoutøver som konkurrerer i klasse -67 kilo. Hun vil representere Iran under Sommer-OL 2012, etter å ha kvalifisert seg til lekene ved å ha blitt nummer 1 i asiakvalifiseringen.
Lucia Olofsdotter (Skelge)
Lucia Olofsdotter (Skelge) (født omkring 1420, død mellom 1490 og 1498) var en svensk mesén, birgittasøster, og abbedisse.
Liv og virke
Lucia kom sannsynligvis fra en familie som på 1300-tallet ble regnet til Åbo borgerskap men som omkring år 1400 hadde avansert til frälse. Lucia Olofsdotter var datter av væpneren Olof Nilsson og Kristina Rötgersdotter (to oppstrekte ormer). Etter ektemakens død giftet Kristina seg med Hans Hustad. Olof og Kristina hadde ytterligere tre døtre.
Lucia ble selv satt under sin farmors brors, Henrik Svärds, formynderskap. Lucias formynder, riksrådet Henrik Svärd ordnet ca 1438 hennes troloving og ekteskap med sin svoger, det senere riksrådet Henrik Klasson (Djäkn). Henrik var sønn till hövitsmannen Klas Lydekesson Djäkn til Nynäs og Kristina Jönsdotter (Garp). Lucias og Henriks ekteskap ble barnløst. Lucias og Henriks første setegård var Nynäs i Nousis men fra ca 1449 Kaskis i Mietois, som de hadde kjøpt sammen.
I 1438 bestemte riksrådet å grunnlegge et birgittakloster i Åbo stift og donerte Stenberga kungsgård i Masku sogn til klosterets oppebærelse. Vadstenamunkene Åke Jönsson og Laurens Håkansson ble sendt dit og startet byggingen av klosteret i den under Stenberga hørende Karinkylä landsby i samme sogn.
Ved kong Kristoffer av Bayerns kroning år 1441 ble Henrik Klasson slått til ridder og fikk dermed sin fremstående stilling i riket bekreftet. Munken Åke Jönsson ble i 1442 i Stockholm viet til biskop i Västerås. Kort etter vielsen skjeneke Henrik Klasson og Lucia Olofsdotter Lucias federnearvede gods Ailos i Reso til klosteret, kanskje etnslags hedersbevisning for den nye biskopen men også et vesentlig bedre sted for klosteret enn det dittils tiltenkte. Gaven forutsatte at klosteret ble bygd på nettopp dette sted. Kong Kristofer gav i 1443 sin bekreftelse på at klosteret ble flyttet dit.
Henrik Klasson forefaller å ha hatt dårlig helse og ekteskapet var barnløst. Han og hans hustru gjorde i1445 opp hvert sitt testamente som gjorde den andre til hovedarving. I 1448 skjenket de Ajoisenpää, et av Henriks kjøpegods i Masku, til Helga tre konungars altare i Åbo domkyrka. Følgende år da Henrik ble lagmann i Norrfinne lagsaga flyttet paret fra Nynäs i Nousis til Kaskis i Mietois. De følgende år skrev Henrik og Lucia flere testamenter der de begunstigede var, foruten personer som stod klosteret og domkurken nær, samme institusjoner som tidligere og også kirken i Nousis.
Celepharn
Celepharn er en figur fra J.R.R. Tolkiens fiktive verden. Han var den fjerde kongen av Arthedain.
Celepharn ble født i 979 i tredje tideverv, og ble Arthedains konge etter at hans far kong Mallor døde i 1110. I hans regjeringstid kom flere hobbiter til i Eriador, og inn i land som var en del av Arnor.
Hans regjeringstid foregikk samtidig som regjeringstiden til Atanatar II av Gondor. I motsetning til Arnor som hadde splittet opplevde dets søsterrike en storhetstid, og hadde oppnådd sitt høydepunkt som det største og mektigste riket i Midgards historie.
Celepharn regjerte i Arthedain i 81 år, og døde i 1191. Han ble etterfulgt av sin sønn Celebrindor.
Tula (Italia)
Tula (sardisk: Tùla) er en italiensk kommune i provinsen Sassari i regionen Sardinia. Den har 1 569 innbyggere og ligger rundt 275 meter over havet.
Thomas Lurz
Thomas Lurz (født 28. november 1979) er en tysk svømmer, som spesialiserer seg i maraton. Han representerte landet sitt under Sommer-OL 2012 i London, der han tok sølv på 10 kilometer.
Kenya under Vinter-OL for ungdom 2016
Kenya deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av én utøver, Sabrina Simader. Hun deltok i de alpine øvelsene slalåm, storslalåm, kombinasjon og Super-G.
Palpigradi
Palpigradi er en gruppe av edderkoppdyr. De er forholdsvis nært beslektet med edderkoppene.
Utseende
Palpigradi er små (1-3 mm), slanke, blinde edderkoppdyr med forholdsvis korte bein og en lang haletråd. Huden er blek og forholdsvis tynn. Forkroppen har to ryggplater, delt mellom det tredje og fjerde beinparet. Øyne mangler helt. Som hos flere andre grupper av edderkoppdyr er det første beinparet langt og tynt, og brukes som føleorganer. Et uvanlig trekk som har gitt navn til gruppen (navnet betyr "palpegangere"), er at pedipalpene også brukes til å gå med, slik at det kan se ut som at de har fem par bein. Bakkroppen er avlang og tydelig ledd-delt med 11 segmenter, bakerst er den en haletråd som består av 15 segmenter og kan være like lang som resten av dyret. Hvert segment har flere børster slik at haletråden kan ligne en flaskekost.
Levevis
De søker mørke og fuktighet og lever vanligvis i fuktig jord i tropiske og subtropiske områder. Noen få arter finnes mellom korallsand eller på i havkanten på strender. Nesten ingenting er kjent med sikkerhet om leveviset deres, men man antar at de er rovdyr som lever av bittesmå leddyr.
Reproduksjon
Nesten ingenting er kjent om reproduksjonen deres utover at de legger forholdsvis få og store egg.
Utbredelse
Gruppen forekommer i alle verdensdeler bortsett fra polområdene, men mange av artene er tropiske eller subtropiske. I Sør- og Mellom-Europa er det funnet 27 arter, alle i slekten Eukoenenia.
Holmen videregående skole
Holmen videregående skole ligger rett ved Nesbru videregående skole på Fekjan. Skolen har tilpasset opplæring til elever som trenger skjermet, individuell og praksisnær undervisning.
Buckinghamshire
Buckinghamshire (ofte Bucks i dagligtale) er et grevskap i regionen Sørøst-England. Administrativt senter er Aylesbury. Det seremonielle grevskapet er større enn det administrative.
Geografi
Grevskapet kan bli delt opp i to seksjoner geografisk. Den sørlige strekker fra elven Themsen og opp de svake skråningene til Chiltern Hills til mer bratte skråningene på nordsiden som fører til Aylesbury Vale, et stor, flatt landområde, som også omfatter elven Great Ouse.
Historie
Navnet Buckinghamshire kommer fra angelsaksisk, og betyr «området (scire) ved Buccas hjem». Buccas hjem (Buckingham) ligger nord i grevskapet, og er oppkalt etter en angelsaksisk jordeier. Grevskapet har hatt navnet siden 1100-tallet, men som geografisk enhet kan det spores tilbake til en underregion i kongedømmet Mercia (585–919.
De tidligste bosetningene går tilbake til omkring 1500 f.Kr., som for eksempel Aylesbury. Flere steder har bevart brytoniske navn (eksempelvis Penn og Wendover), eller en blanding av brytonisk og angelsaksisk (eksempelvis Brill, Chetwode, Brickhill). Det finnes spor etter en rekke romerske bygninger. En av britenes tidlige konger, Cunobelin, hadde et slott i området; jordvollene er bevart. Hans navn er bevart i en gruppe landsbyer kjent som The Kimbles. Romerske veier krysser flere steder grevskapet. Watling Street og Akeman Street går fra øst til vest, og Icknield Way følger Chiltern Hills.
Den folkegruppen som mest har satt sine spor i Buckinghamshire er angelsakserne. Dagens geografi er for det meste slik den var i angelsaksisk tid. Slaget ved Chearsley ble utkjempet i grevskapet, mellom Cerdic av Wessex og britene. Tre kjente helgener ble født i Quarrendon, og et angelsaksisk kongelig slott sto ved Brill. Da Domesday Book ble laget i 1086 ble det bemerket at grevskapet var svært rikt.
Vilhelm Erobreren tok de fleste av godsene selv, eller delte dem ut til sin familie. Blant annet ble biskop Odo av Bayeux en av de store jordeierne i grevskapet. Plantagenetslekten fortsatte å forsyne seg av områdets rikdom da de kom til makten.
Etter oppløsningen av klostrene i 1530-årene oppsto en rekke nye herregårder. Omkring en tredjedel av grevskapet ble tatt av Henrik VIII personlig. Det var Henrik VIII som gjorde Aylesbury til administrasjonssenter i Buckinghamshire; dette gjorde han for å smigre Thomas Boleyn da han ville gifte seg med hans datter Anne.